Държавен вестник, бр. 98, 2024 г., стр. 17

БРОЙ  98	
Д Ъ Р Ж А В Е Н  В Е С Т Н И К 	
СТР.  17   
(2) Искането по ал. 1 се изготвя и изпраща 
в писмен вид.
Чл. 15. Министерството на вътрешните 
работи съдейства при изпълнение на кон­
тролните функции на КРС в съответствие с 
разпоредбите на Закона за Министерството 
на вътрешните работи.
Чл. 16. Комисията за регулиране на съ­
общенията и МВР си взаимодействат при 
контрола върху осъществяването на елек­
тронни съобщения и/или предоставянето 
на електронни съобщителни услуги чрез 
мрежи, ползващи радиочестотен спектър за 
граждански нужди.
Чл. 17. Компетентните структури на двете 
ведомства си взаимодействат при:
1. откриване, локализиране и идентифи­
циране на незаконни радиоизлъчвания в ра­
диочестотния спектър за граждански нужди;
2. откриване, локализиране и идентифи­
циране на източници на радиосмущения;
3. идентифициране на съоръженията, с 
помощта на които се осъществяват незаконни 
радиоизлъчвания или с които се причиняват 
радиосмущения на електронни съобщителни 
мрежи, както и тези, попадащи в приложното 
поле на чл. 267 от ЗЕС;
4. откриване и идентифициране на не­
законните ползватели на радиочестотен 
спектър по т. 1 и на лицата, причиняващи 
радиосмущения по т. 2;
5. извършване на технически експертизи 
на радиосъоръжения при спазване на про­
цесуалните и материалноправните норми.
Чл. 18. Компетентните структури на двете 
ведомства предвиждат възможност за:
1. техническа връзка;
2. обмен на данни от наблюдението и 
контрола на радиочестотния спектър за 
граждански нужди;
3. уеднаквяване на методите и техничес­
ките средства за радиоконтрол.
Чл. 19. При осъществяване на съвместни 
действия и при необходимост двете ведомства 
използват радиовръзка.
Чл. 20. При поискване КРС и МВР вза­
имно си предоставят информация във връзка 
с контрола.
Г л а в а  ч е т в ъ р т а
ВЗАИМОДЕЙСТВИЕ МЕЖДУ КРС 
И ДАНС
Чл. 21. Взаимодействието между КРС и 
ДАНС се осъществява при изпълнение на 
техните функции в следните случаи:
1. контрол върху осъществяването на 
електронни съобщения, които застрашават 
националната сигурност;
2. контрол върху изпълнението на усло­
вията по издадените разрешения и върху 
задълженията, произтичащи от Общите из­
исквания, от страна на предприятия, които 
осъществяват електронни съобщения, при 
констатирани нарушения от КРС и сигнали 
за нарушения;
3. предотвратяване на незаконосъобразно 
осъществяване на електронни съобщения;
4. контрол върху пускането в действие 
на радиосъоръжения по глава шестнадесета 
от ЗЕС;
5. откриване и локализиране на ради­
осмущения в радиочестотния спектър за 
граждански нужди;
6. решаване на проблеми на електро­
магнитната съвместимост при съвместно 
използване на радиочестоти и радиочестотни 
ленти за граждански нужди и за нуждите на 
националната сигурност и обществения ред;
7. контрол на готовността за осигуряване 
на електронни съобщения при кризи, при 
въвеждане на режим „положение на война“, 
„военно положение“ или „извънредно поло­
жение“, както и при необходимост от защита 
на националната сигурност на Република 
България;
8. осъществяване правомощията по чл. 321 
от ЗЕС от оправомощени служители на 
ДАНС;
9. при разработването на проекти на 
нормативни актове във връзка с контрола 
върху електронните съобщения.
Чл. 22. (1) Комисията за регулиране на 
съобщенията и ДАНС могат да извършват 
съвместни проверки с цел осъществяване 
на контрол.
(2) Проверките по ал. 1 се осъществяват 
по инициатива на всяко едно от ведомства­
та и съгласно нормативно определените 
разпоредби.
(3) При необходимост от участие на други 
ведомства то се осигурява и координира от 
КРС.
Чл. 23. (1) Резултатите от съвместните 
проверки се отразяват в протокол.
(2) При установяване на административно 
нарушение се съставя и акт за установяване 
на административно нарушение при спазване 
на изискванията на чл. 1, ал. 2.
Чл. 24. (1) Държавна агенция „Нацио­
нална сигурност“ информира писмено КРС 
при наличие на данни за незаконосъобразно 
осъществяване на електронни съобщения, 
събрани от органите му в изпълнение на 
служебните им задължения.
(2) Комисията за регулиране на съобще­
нията информира писмено ДАНС за осъ­
ществяване на електронни съобщения, които 
биха могли да застрашават националната си­
гурност и/или да съставляват престъпление.